Kitty O'Brien Joyner

Kitty O'Brien Joyner (11 Juli 1916 – 16 Agostos 1993) iyâ arèya orèng Insinyur listrik Amèrika è National Advisory Committee for Aeronautics (NACA) sè pas aobe nyama dhâddhi National Aeronautics and Space Administration (NASA) teppa' taon 1958.

Joyner arobâ'aghi rèng binè' sè ka sittong bârus ḍâri program tèknik Universitas Virginia teppa' taon 1939 bân  ollè pangharghâân Algernon Sydney Sullivan. teppa' alako è NACA, jârèya kiya dhâddhi insinyur binè' ka sèttong è organisasi jârèya, sè bhungkassa ongghâ ka pangkat ketowa Cabang bân akelola sabâgiân longlongan angènna. Karjâna akontribusi ḍâ' pajirian aèronautika, pangabbhârân supersonik, airfoil, bân modèl pesawat.

 Kaodi'ân kabitta bân pamolangan Kitty Wingfield O'Brien rembi' è Charlottesville, Virginia, pas taon 11 Juli 1916. bapa'na iyâ arèya Insinyur. Iyâ arèya palopè Joyner ghâbây nabâng karier sè paḍâ. marènna SMA, jârèya terro akuliyâ è University of Virginia (UVA). Judhânaghârâ bâgiân Virginia marè ngizin'aghi rèng binè' ghâbây èntar ka universitas negri ḍâri taon 1920, tapè UVA mattrâpaghi sebâgiân syarat ḍâ' rèng binè' sè terro aḍaftara ma'lè sanèrbhâna asakola è kennengngan laèn pas ḍuwa' taon bân marè omor 20 taon. Syarat rèya ghi' èghuna'aghi ḍâ' taon 1935, Kitty ahèrra akuliyâ è Sweet Briar College duwa' taon pas taon 1935 bân 1937,pas hasèl ngajuaghi petisi ḍâ' UVA ghâvbây ollè izin  maso'.Peluang rèng binè' ghâbây alako èlowar bhidhâ bi' rèng lakè'. Joyner ngoca' ḍâ' reporter Miami News "jârèya nerro abâ' dhibi'na arobâ rèng lakè' ma'lè jarèya bisa noro' profèsina". Reporter nolès parkara jârèya, pas jârèya bâḍâ è Florida èntara konferensi tèknik è makalana mahasiswa laèn. Reporter ngoca' jhâ' "teknik èlektro para' ta' èangghâp dhâddhi profèsi feminim", O'Brien aghuna'aghi kongang rèya ghâbây acaca parkara ḍâ' remma tèknik mabâḍâ peluang râjâ ḍâ' rèng binè' bi' ana' binè'.

Pas è UVA, iyâ arèya Sekretaris Institut Tèknik Èlèktro Amèrika cangka Virginia bân Angghuta Masyarakat Tèknik Trigon Universitas. Jarèya Prèsiden mahasiswana, Chi Omega, bân Prèsiden asosiasi morèd rèng binè'. Pas taon 1939, jârèya dhâddhi rèng binè' kasittong sè bârus ḍâri UVA bi' gelar Bachelor  of Science è lonèng tèknik èlektro. jârèya èpèlè ghâbây monḍhi Pengarghâân Algernon Sydney Sullivan, sè èpanṭa Universitas ḍâ' ḍuwâ' mahasiswa sè bârus sèbâng taon "ghâbây aghulân bâtek bân lajânan ḍâ' kamanossa'an".

 Karier 
NACA malako Joyner mènangka asistèn tèknik sipil ghâjâ, teppa' Sèptèmber 1939 bân kaḍik riya pas madhâddhi jâriya insinyur rèng binè' kasittong. Pas teppa' juwa, organisasi rèya malowas panyalessèan bân palegghârân aèronautikanna sè ghita' polana perrang dhunnya II. karirra abeḍḍâr rajâ, pas jârèya ngallèaghi fokussa ḍâri tèknik sipil ka tèknik èlèktro. Lakona è NACA iyâ arèya pangalola sistem kalistrikan ghâbây sapanṭâ longlongan angèn, tamaso' longlongan angèn supersonik, fasilitas rajâ bân larang sè pentèng èka'angghuy ngoddhi pesawat. Jârèya combu alako è Langley salanjhâng lebbi ḍâri tello' dèkade (ḍâsa taon), mamarè è National Aeronautics and Space Administration (NASA) sè pas aghântè teddhi NACA teppa' taon 1958. Pas taon 1960, jârèya ollè jhenneng cètak cangka rakèra biaya fasilitas, kantor tèknik bân lanjâ'an tèknis.

Selama karirra è NACA/NASA, Joyner  aberri' kontribusi ghâbây penelètèan tentang aeronautika, pangabberan supersonik, bân desain airfoil. Karyana anḍi' implikasi ghâbây aplikasi pangabberan militèr bân komèrsial, bân jârèya apengaro ḍâlem produksi stanḍâr modèl pesawat sè teros akorat aontaon. jârèya ḍâri NASA teppa' Mei 1971. Joyner aktif ḍâlem organisasi ḍân masyarakat tèknik. Jârèya angghuta Institut Insinyur Listrik bân Èlektronik (IEEE) bân angghuta Kahormatan Klub Insinyur è Semenanjung virginia.   

 Kaodi'ân abe' dhibi' 
Kitty O'Brien Joyner amantan bi' Upshur T. Joyner, orèng fisikawan sè kiya alako è NACA/NASA, Langley Landing Loads Dynamics Facility  bân anḍi' ana': potra anyama Upshur O'Brien Joyner, sè matè sebbhâb leukèmia pas omor 47 taon teppa' taon 1990, bân potrè, Kate Bailey.

Teppa' 1971, Kitty bân Upshur ambu otabâ la ta' alako polè bân jârèya nengneng è Poquoson, Virginia. Sèlaèn kegiadhân tèknik profèsional bân abe' dhibi', jârèya angghuta P.E.O. Sisterhood, Daughters of the American Colonists, bân United Daughters of the Confederacy, teppa' taon 1992 aberri' pangarghâân Winnie Davis, ngakoèn dedikasi otabâ kontribusi sè lowar biasa ḍâ' organisasi. Jârèya kiya ajabat dhâdhi wali kasittong bân panyelengghârâ ghâbây Bab Paroki Charles ḍâri Potrè Revolusi Amerika, sè ènyamaè beasiswa'' taonan marènna jârèya. 

Sombher